
Referat de aprobare					                   privind aprobarea compensării costurilor făcute de Fundația Gheorghe Țiteica, cu realizarea lucrărilor de reparații  aferente imobilului din str. Decebal, nr. 49 cu suma corespunzătoare de chirie datorată de fundație conform contractului de închiriere nr. 15679/31.07.2013

Având în vedere :
- Cererea formulată de Fundatia Gheorghe Țițeica înregistrată sub nr. 19698/26.05.2025;
  - Procesul - verbal de recepție la terminarea lucrărilor nr. 128/11.08.2025;
-.Contractul de execuție lucrări nr. 119/30.06.2025, cu devizul de lucrări atașat;
-.Factura nr. 123/29.07.2025, respectiv nr. 125/31.07.2025 cu situațiile de lucrări și ordinele de plată atașate;
-.Dispozițiile  art. 1788  alin (1) Legea nr. 287/2009 privind Codul civil conform cărora “locatorul este obligat să efectueze toate reparațiile care sunt necesare pentru a menține bunul în stare corespunzătoare de întrebuințare pe toată durata locațiunii, conform destinației stabilite potrivit art. 1799”;
    -.Dispozițiile art. 347 alin 1 lit (d) din OUG nr. 57/2019 privind Codul administrativ conform cărora “autoritățile prevăzute la art.287 …. au următoarele drepturi și/sau obligații, să mențină bunul în stare corespunzătoare de folosință pe toată durata închirierii, potrivit destinației sale, și să suporte cheltuielile reparațiilor necesare în acest scop”;
   -.Necesitatea creșterii valorii de întrebuințare a unor bunuri imobile din domeniul public al Municipiului Drobeta Turnu Severin prin realizarea unor lucrări de reparații în construcții;
· Faptul că lucrările de reparații realizate la imobilul din str. Decebal, nr. 49, contribuie la creșterea valorii de întrbuințare a bunului imobil aflat în domeniul public al Municipiului Drobeta Turnu Severin;
· Preocuparea permanentă a administrației locale a Municipiului Drobeta Turnu Severin în ceea ce privește susținerea dezvoltării procesului de educație și învățământ la nivel local;												În considerarea celor menționate propun ca în ședința ordinară a Consiliului Local al Municipiului Drobeta Turnu Severin să fie dezbătut  și  adoptat  proiectul de  hotărâre privind aprobarea compensării costurilor făcute de Fundația Gheorghe Țițeica cu realizarea lucrărilor de reparații  aferente imobilului din str. Decebal, nr. 49 cu suma corespunzătoare de chirie datorată de fundație conform contractului de închiriere nr. 15679/31.07.2013, cu mentiunea ca suma propusa spre compensare este 460000 lei reprezentand contravaloarea lucrarilor de reparații acoperiș și grupuri sanitare la nivelul imobilului din str. Decebal, nr. 49, lucrările fiind deja executate, iar contravaloarea acestora achitată. 





   INIȚIATOR,							VICEPRIMAR
                                  DANIEL  CÎRJAN

